section_heading: Vojna karijera
paragraph_text: Richard von Schubert rođen je 19. travnja 1850. u Posenu (danas Poznanj u Poljskoj). Svoju vojnu karijeru započeo je 1867. godine, te je sudjelovao u Prusko-francuskom ratu u kojem je odlikovan Željeznim križem. Nakon služenja u Glavnom stožeru kao stožernog časnika i zapovijedanja s više artiljerijskih brigada, 1902. godine promaknut je u čin general poručnika, te dobiva zapovjedništvo nad 39. divizijom smještenom u Colmaru (tada u sastavu Njemačkog carstva). Godine 1906. postaje zapovjednikom tvrđave Ulm, da bi 1907. posao glavnim inspektorom topništva, te unaprijeđen u čin generala topništva.